smcproject/ml-wiki-sentences huggingface dataset:
ഇടുക്കി ജില്ലയിലെ വെള്ളത്തൂവൽ കുന്നത്ത് കൃഷ്ണൻ-ജാനകി ദമ്പതികളുടെ മകനായി 1951 ഡിസംബർ 20നാണ് ജനിച്ചത്.
കെഎസ്വൈഎഫിലൂടെ പൊതുരംഗത്ത് സജീവമായി.
1970-ൽ സി.പി.ഐ.എം. പാർട്ടി അംഗമായി.
നിരവധി കർഷക-തോട്ടം തൊഴിലാളി സമരങ്ങളിലും ഭൂസമരങ്ങളിലും പങ്കെടുത്തിട്ടുണ്ട്.
തൊഴിലാളി സമരങ്ങളിൽ പങ്കെടുത്തതിനെ തുടർന്ന് 72ലും 78ലും കൊടിയ മർദനമേറ്റു.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 2011 ഉടുമ്പൻചോല നിയമസഭാമണ്ഡലം കെ.കെ. ജയചന്ദ്രൻ സി.പി.ഐ.എം. എൽ.ഡി.എഫ്. മാത്യു സ്റ്റീഫൻ കേരള കോൺഗ്രസ് (ജേക്കബ്-യു.ഡി.എഫ്) 2006 ഉടുമ്പൻചോല നിയമസഭാമണ്ഡലം കെ.കെ. ജയചന്ദ്രൻ സി.പി.ഐ.എം. എൽ.ഡി.എഫ്. ഇബ്രാഹിം കുട്ടി കല്ലാർ ഡി.ഐ.സി - കെ (യു.ഡി.എഫ്) 2001 ഉടുമ്പൻചോല നിയമസഭാമണ്ഡലം കെ.കെ. ജയചന്ദ്രൻ സി.പി.ഐ.എം. എൽ.ഡി.എഫ്. ജോസി സെബാസ്റ്റ്യൻ കോൺഗ്രസ് - ഐ (യു.ഡി.എഫ്) അധികാരങ്ങൾ 2015 ജനുവരിയിൽ സി.പി.ഐ.എം. ഇടുക്കി ജില്ലാ സെക്രട്ടറിയായി.
നിലവിൽ ഐ.കെ.എം.ലെ (ഇൻഫർമേഷൻ കേരള മിഷൻ) ഇഎഫ്@ഐടി എന്ന സംഘടനയുടെ സംസ്ഥാന പ്രസിഡണ്ട്‌ ആണ്.
ഐ.ടി മേഖലയിൽ ശ്രദ്ധേയമായ ഇടപെടൽ നടത്തിയിട്ടുള്ള നേതാവാണ്.
സംസ്ഥാനകമ്മിറ്റിയംഗം, സെറിഫെഡ് ചെയർമാൻ എന്നീ നിലകളിലും പ്രവർത്തിച്ചിട്ടുണ്ട്.
സിഐടിയു സംസ്ഥാന വൈസ്പ്രസിഡന്റ്.
2012 മുതൽ 16 മാസം സി. പി. ഐ. എം. ഇടുക്കി ജില്ലാ സെക്രട്ടറിയായി താൽക്കാലിക ചുമതല വഹിച്ചിരുന്നു.
വിവാദപ്രസംഗത്തെത്തുടർന്ന് എം.എം. മണിയെ സെക്രട്ടറിസ്ഥാനത്തുനിന്ന് മാറ്റിനിർത്തിയപ്പോഴാണ്.
1995-ൽ സി.പി.ഐ.എം. ജില്ലാ സെക്രട്ടറിയായി തൊടുപുഴസമ്മേളനത്തിൽ തിരഞ്ഞെടുക്കപ്പെട്ടു.
ഹൃദ്രോഗബാധയെത്തുടർന്ന് ഒന്നരവർഷത്തിനുശേഷം സ്ഥാനം ഒഴിഞ്ഞു.
1989 മുതൽ 95 വരെ സി.ഐ.ടി.യു. ജില്ലാ സെക്രട്ടറി 1982-ൽ സി.പി.ഐ.എം. ജില്ലാ കമ്മിറ്റിയംഗം, തുടർന്ന് സെക്രട്ടറിയറ്റംഗം.
1980 മുതൽ രാജാക്കാട് ഏരിയ സെക്രട്ടറി, ദേവികുളം എസ്റ്റേറ്റ് എംപ്ലോയീസ് യൂണിയൻ പ്രസിഡന്റ് 1975-ൽ ദേവികുളം താലൂക്ക് ജോയിന്റ് സെക്രട്ടറിയായി ഒളിവിൽ പ്രവർത്തിച്ചു.
1973-ൽ സി.പി.ഐ.എം. അടിമാലി ലോക്കൽ സെക്രട്ടറി.
1972-ൽ കെഎസ്വൈഎഫ് ദേവികുളം താലൂക്ക് സെക്രട്ടറിയും ജില്ലാ ജോയിന്റ് സെക്രട്ടറിയുമായി.
കുഞ്ചിത്തണ്ണിയിലാണ് താമസം.
ഭാര്യ: ശ്രീദേവി.
മക്കൾ:അനന്തു,നീതു.
അവലംബം ↑ http://www.niyamasabha.org/codes/members/jayachandrankk.pdf ↑ ↑ ↑ ↑ ↑ http://www.deshabhimani.com/newscontent.php?id=165146%5Bപ്രവർത്തിക്കാത്ത+കണ്ണി%5D
കെ.കെ. രാഗേഷ് ഇംഗ്ലീഷ് വിലാസം https://ml.wikipedia.org/wiki/K.
K._Ragesh ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
കേരളത്തിൽ നിന്നുള്ള രാജ്യസഭാംഗമാണ് കെ.കെ.രാഗേഷ് .
സംസ്ഥാന കമ്മിറ്റി അംഗവും കർഷക സംഘം നേതാവുമാണ്.
കണ്ണൂർ കാഞ്ഞിരോട്ടെ സി. ശ്രീധരന്റെയും കർഷക തൊഴിലാളിയായ കെ കെ യശോദയുടെയും മകനാണ്.
ഇംഗ്ലീഷ് സാഹിത്യത്തിൽ ബിരുദാനന്തര ബിരുദവും നിയമ ബിരുദവും നേടിയിട്ടുണ്ട്.
എസ്.എഫ്.ഐയുടെ അഖിലേന്ത്യ ജനറൽ സെക്രട്ടറിയായ ആദ്യ മലയാളിയായിരുന്നു.
എസ്.എഫ്.ഐ.യുടെ ജില്ലാ പ്രസിഡന്റായും സെക്രട്ടറിയായും പ്രവർത്തിച്ച് സംസ്ഥാന നേതൃത്വത്തിലേക്കും അഖിലേന്ത്യ നേതൃത്വത്തിലേക്കും ഉയർന്നു.
രാജ്യസഭാ തെരഞ്ഞെടുപ്പ്
2015 ഏപ്രിലിൽ നടന്ന രാജ്യസഭാ തെരഞ്ഞെടുപ്പിൽ തിരഞ്ഞെടുക്കപ്പെട്ടു.
കൃതികൾ "സ്വാശ്രയ നിയമം- പ്രതീക്ഷയും പ്രതിരോധവും' അവലംബം ↑ {{ cite web }} : | access-date= requires | url= ( help ) ; External link in | publisher= ( help ) ; Missing or empty | url= ( help ) ↑
കെ.കെ. രാമചന്ദ്രൻ നായർ ഇംഗ്ലീഷ് വിലാസം https://ml.wikipedia.org/wiki/K.
K._Ramachandran_Nair
കേരളത്തിലെ കമ്യൂണിസ്റ്റ് നേതാവും ചെങ്ങന്നൂർ നിയമസംഭാംഗവും ആയിരുന്നു കെ.കെ. രാമചന്ദ്രൻ നായർ (1952 ഡിസംബർ 1- 2018 ജനുവരി 14).
1952 ഡിസംബർ ഒന്നിന് ചെങ്ങന്നൂർ ആല ഭാസ്കരവിലാസത്തിൽ കരുണാകരൻ നായരുടേയും ഭാരതിയമ്മയുടേയും മകനായി ജനിച്ചു.
കരൾ രോഗത്തെ തുടർന്ന് 2018 ജനുവരി 14-ന് ചെന്നൈയിലെ അപ്പോളോ ആശുപത്രിയിൽ വച്ച് അന്തരിച്ചു.
പന്തളം എൻ.എസ്.എസ്. കോളേജിലും തിരുവനന്തപുരം ലൊ കോളേജിലുമായി ഉപരിപഠനം.
എസ്.എഫ്.ഐ.യിലൂടെ രാഷ്ട്രീയരംഗത്ത് എത്തിചേർന്ന രാമചന്ദ്രൻ നായർ കലാസാംസ്കാരിക രംഗത്തും പ്രവർത്തിച്ചിരുന്നു.
ശാസ്ത്രീയ സംഗീതത്തിൽ പാണ്ഡിത്യം ഉണ്ടായിരുന്ന രാമചന്ദ്രൻ നായർ സർഗ്ഗവേദിയുടെ പ്രസിഡന്റായി പ്രവർത്തിച്ചിട്ടുണ്ട്.
ചെങ്ങന്നൂരിൽ അഭിഭാഷകനായി പ്രവർത്തിച്ചിട്ടുണ്ട്.
അടിയന്തരാവസ്ഥ കാലത്ത് ജയിൽ ജീവിതം അനുഭവിച്ചിട്ടുണ്ട്.
2016-ൽ ചെങ്ങന്നൂർ നിയമസഭാമണ്ഡലത്തിൽ നിന്ന് തിരഞ്ഞെടുക്കപ്പെട്ട രാമചന്ദ്രൻ നായർ നാശോന്മുഖമായിക്കിടന്ന വരട്ടാർ എന്ന ചെറുനദിക്ക് പുനർജന്മം നൽകി ശ്രദ്ധേയനായിരുന്നു.
അധികാരസ്ഥാനങ്ങൾ സി.പി.എം. ഏരിയ സെക്രട്ടറി തിരുവനന്തപുരം ലോ കോളേജ് യൂണിയൻ ചെയർമാൻ ബാർ കൗൺസിൽ പ്രസിഡന്റ് തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 2016 ചെങ്ങന്നൂർ നിയമസഭാമണ്ഡലം കെ.കെ. രാമചന്ദ്രൻ നായർ സി.പി.ഐ.എം. , എൽ.ഡി.എഫ്. പി.സി. വിഷ്ണുനാഥ് കോൺഗ്രസ് (ഐ.) , യു.ഡി.എഫ്. 2001 ചെങ്ങന്നൂർ നിയമസഭാമണ്ഡലം ശോഭനാ ജോർജ്ജ് കോൺഗ്രസ് (ഐ.) , യു.ഡി.എഫ്. കെ.കെ. രാമചന്ദ്രൻ നായർ സി.പി.ഐ.എം. , എൽ.ഡി.എഫ്. കുടുംബം
ഭാര്യ - പൊന്നുമണി അവലംബം
കെ.കെ. വേണുഗോപാൽ ഇംഗ്ലീഷ് വിലാസം https://ml.wikipedia.org/wiki/Kottayan_Katankot_Venugopal
പ്രമുഖ നിയമജ്ഞനും,ഭരണഘടനാ വിദഗ്ദ്ധനും, സുപ്രീംകോടതിയിലെ മുതിർന്ന അഭിഭാഷകനുമാണ കെ.കെ.വേണുഗോപാൽ .
(ജനനം: സപ്തം:6, 1931) 1954 ൽ ആണു അദ്ദേഹം അഭിഭാഷകനായി എൻറോൾ ചെയ്തത്.1979-80 കാലത്ത് അഡീഷനൽ സോളിസിറ്റർ ജനറലായി സേവനം അനുഷ്ഠിച്ചു.2002 ൽ 'പദ്മഭുഷണും 2014 ൽ പത്മവിഭൂഷൺ ബഹുമതി ലഭിച്ചു.
2017 ജൂണ് 30 ന് ഇന്ത്യയുടെ അറ്റോർണി ജനറൽ ആയി തിരെഞ്ഞെടുത്തു.
ഈ പദവിയിൽ എത്തുന്ന ആദ്യ മലയാളിയാണ് വേണുഗോപാൽ.
സ്വാതന്ത്ര്യസമരസേനാനി കെ.മാധവന്റെ മൂത്ത ജ്യേഷ്ഠൻ ബാരിസ്റ്റർ എം.കെ.നമ്പ്യാരുടെ മകനാണ്.
ഭൂട്ടാൻ ഭരണഘടന തയ്യാറാക്കിയ സമിതിയിലും നേപ്പാൾ ഭരണഘടന നിർമ്മാണ സമിതിയിലും അംഗമായിരുന്നു.
പുരസ്കാരങ്ങൾ പത്മഭൂഷൺ (2002) പത്മവിഭൂഷൺ (2014) അവലംബം ↑ ↑ അവലംബം
കെ.കെ. ഷാഹിന ഇംഗ്ലീഷ് വിലാസം https://ml.wikipedia.org/wiki/K.
K._Shahina
രണ്ടര ദശാബ്ദത്തിലേറെയായി ഇന്ത്യൻ മാധ്യമ രംഗത്ത് പ്രവർത്തിക്കുന്ന മലയാളി മാധ്യമ പ്രവർത്തകയാണ് കെ.കെ. ഷാഹിന.
സമൂഹത്തിലെ പാർശ്വവത്കരിക്കപ്പെട്ടവരുടെ ശബ്ദം പ്രതിഫലിക്കുന്ന ഷാഹിനയുടെ സ്റ്റോറികൾ നിരവധി തവണ ശ്രദ്ധ നേടിയിട്ടുണ്ട്.
തെഹൽകയ്ക്കു വേണ്ടിയുള്ള അന്വേഷണാത്മക മാധ്യമപ്രവർത്തനത്തിലൂടെ ദേശീയ ശ്രദ്ധയാകർഷിച്ചു.
ദക്ഷിണേന്ത്യയുടെ ഗ്രാമീണ മേഖല കേന്ദ്രീകരിച്ചുള്ള കെ.കെ. ഷാഹിനയുടെ റിപ്പോർട്ടുകൾ കൂടതലായി വായിക്കപ്പെട്ടതിനൊപ്പം ചർച്ചകളുമുണ്ടാക്കി.
തമിഴ് ഗ്രാമങ്ങൾ പാലിച്ചുപോന്നിരുന്ന ക്രൂരമായൊരു ആചാരമായ 'തലൈകുത്തലി'നെ കുറിച്ചുള്ള ഷാഹിനയുടെ റിപ്പോർട്ട് രാജ്യാന്തര ശ്രദ്ധയും നേടി.
പല അന്താരാഷ്ട്ര അക്കാദമിക് ജേർണലുകളിലും ഈ റിപ്പോർട്ട് ഉദ്ധരിക്കപ്പെട്ടു.
രാജീവ് ഗാന്ധി വധക്കേസ് മുതൽ മദനി കേസ് വരെയുള്ള വിഷയങ്ങളിലെ ഷാഹിനയുടെ റിപ്പോർട്ടുകൾ ശ്രദ്ധേയമാണ്.
തൃശൂർ കേരള വർമ കോളേജിൽ നിന്നും ബിരുദാനന്തര ബിരുദം.
എറണാകുളത്തെ കേരള പ്രസ് അക്കാദമിയിൽ നിന്ന് മാധ്യമപഠനം.
എറണാകുളം ലോ കോളേജിൽ നിന്ന് നിയമബിരുദവും നേടി.
ബെംഗളൂരിലെ നാഷണൽ ലോ സ്‌കൂൾ ഓഫ് ഇന്ത്യ യൂണിവേഴ്സിറ്റിയിൽ നിന്നും ഹ്യൂമൻ റൈറ്റ്സ് ലോയിൽ പി ജി ഡിപ്ലോമയും ഡിസാസ്റ്റർ മാനേജ്മെന്റിൽ ഇഗ്‌നോയിൽ നിന്ന് പി ജി ഡിപ്ലോമയും നേടി.
മലയാളത്തിലെ ആദ്യ സ്വകാര്യ വാർത്താ ചാനലായ ഏഷ്യനെറ്റിലെ പ്രഥമഗണനീയരായ മാധ്യമപ്രവർത്തകരിൽ ഒരാളായിരുന്നു കെ കെ ഷാഹിന.
റിപ്പോർട്ടർ, ബ്രോഡ്കാസ്റ്റ് ജേർണലിസ്റ്റ് അവതാരക എന്നിങ്ങനെ വിവിധ തസ്തികകളിലായി 1997 മുതൽ 2007 വരെ ഏഷ്യാനെറ്റിൽ പ്രവർത്തിച്ചു.
പിന്നീട് ജനയുഗം പത്രത്തിൽ നാഷണൽ ബ്യൂറോ ചീഫ് എന്ന പദവിയിൽ ഒരു വർഷം വഹിച്ചു.
2010 ൽ തെഹൽകയുടെ സ്പെഷ്യൽ കറസ്പോണ്ടന്റ് ആയി പ്രാദേശിക മാധ്യമപ്രവർത്തനത്തിൽ നിന്നും ദേശീയതലത്തിലേക്ക് ചുവടുമാറി.
പിന്നീട് ഓപ്പൺ മാഗസിനിൽ അസോസിയേറ്റ് എഡിറ്റർ ആയി.
ശേഷം ദ ഫെഡറലിൽ അസോസിയേറ്റ് എഡിറ്ററായി പ്രവർത്തിച്ചു.
ഇപ്പോൾ ഔട്ട്‌ലുക്കിൽ സീനിയർ എഡിറ്ററാണ്.
പുരസ്കാരങ്ങൾ 2010 ലെ മികച്ച വനിത റിപ്പോർട്ടർക്കുള്ള ചാമേലി ദേവി ജെയ്ൻ പുരസ്‌കാരം 2023ൽ കമ്മിറ്റി റ്റു പ്രൊട്ടക്റ്റ് ജേർണലിസ്റ്റ്‌സിന്റെ അന്തരാഷ്ട്ര പ്രസ് ഫ്രീഡം പുരസ്‌കാരം കുറ്റാരോപണം
ബാംഗ്ലൂർ സ്ഫോടനക്കേസിലെ പ്രോസിക്യൂഷൻ സാക്ഷികളായ രണ്ടുപേരെ ഇന്റർവ്യൂ ചെയ്തതിൽ സാക്ഷികളായ യോഗാനന്ദ്, റഫീഖ് ബാപ്പാട്ടി എന്നിവർ പോലീസിന്റെ ഭാഷ്യത്തിനു വിരുദ്ധമായി മദനിയെ കുടകിൽ വച്ചു കണ്ടിരുന്നില്ല എന്നാണ് ഷാഹിനയോട് വെളിപ്പെടുത്തിയത് .
തെഹൽക എന്ന പത്രത്തിനുവേണ്ടിയാണ് ഷാഹിന സാക്ഷികളുമായി സംസാരിച്ച് റിപ്പോർട്ട് തയ്യാറാക്കിയത്.
ഇതിനെ തുടർന്ന് ബാംഗ്ലൂർ സ്ഫോടനക്കേസിൽ സാക്ഷികളുടെ മൊഴിമാറ്റാൻ ശ്രമിച്ചു എന്നാരോപിച്ച് കർണാടക പൊലീസ് ഷാഹിനയ്ക്കെതിരേ കേസെടുക്കുകയുണ്ടായി .
സാക്ഷികളെ ഭീഷണിപ്പെടുത്തി എന്നതുൾപ്പെടെ മറ്റു കുറ്റങ്ങളും ആരോപിക്കപ്പെട്ടിരുന്നു.
അന്തരാഷ്ട്ര പ്രസ് ഫ്രീഡം പുരസ്‌കാരം
കമ്മിറ്റി റ്റു പ്രൊട്ടക്റ്റ് ജേർണലിസ്റ്റ്‌സിന്റെ അന്തരാഷ്ട്ര പ്രസ് ഫ്രീഡം പുരസ്‌കാരം 2023 ൽ നേടി.
അന്തരാഷ്ട്ര പ്രസ് ഫ്രീഡം പുരസ്‌കാരം ലഭിക്കുന്ന ആദ്യ മലയാളിയാണ് ഷാഹിന.
ഭരണകൂടങ്ങളുടെ മർദ്ദനങ്ങളേയും അടിച്ചമർത്തലുകളേയും എതിരിട്ട് ധീരതയോടെ മാധ്യമപ്രവർത്തനത്തെ മുന്നോട്ട് കൊണ്ടുപോകുന്ന ജേർണലിസ്റ്റുകളെ അന്തർദ്ദേശീയ തലത്തിൽ ആദരിക്കുന്നതിനാണ് 1996 മുതൽ പ്രസ് ഫ്രീഡം പുരസ്‌കാരം ഏർപ്പെടുത്തിയിരിക്കുന്നത്.
ഇരുപത്തിയേഴ് വർഷത്തെ പുരസ്‌കാര ചരിത്രത്തിൽ ഇതുവരെ മൂന്ന് ഇന്ത്യൻ ജേണലിസ്റ്റുകൾക്ക് മാത്രമാണ് ഈ പുരസ്‌കാരം ലഭിച്ചിട്ടുള്ളത്.
മാധ്യമ പ്രവർത്തകനായ രാജീവ് രാമചന്ദ്രനാണ് ജീവിത പങ്കാളി.
അവലംബം Shahina_Nafeesa എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കെ.പി. കുഞ്ഞമ്മദ് കുട്ടി
കേരളത്തിലെ ഒരു സിപിഐഎം പ്രവർത്തകനും പതിനഞ്ചാം കേരള നിയമസഭയിൽ കുറ്റ്യാടി മണ്ഡലത്തിനെ പ്രതിനിധീകരിച്ച , ഒരു രാഷ്ട്രീയ പ്രവർത്തകനുമാണ് കെ.പി. കുഞ്ഞമ്മദ് കുട്ടി .
2021-ലെ തിരഞ്ഞെടുപ്പിൽ മുസ്ലീംലീഗിലെ പാറക്കൽ അബ്ദുള്ളയെ 333 വോട്ടുകൾക്ക് പരാജയപ്പെടുത്തിയാണ് കെ.പി. കുഞ്ഞമ്മദ് കുട്ടി നിയമസഭയിലേക്ക് എത്തിയത് .
K P Kunjahammed Kutty വ്യക്തി ജീവിതം
കുറ്റ്യാടി വയനാട് റോഡിൽ കെ പി ഹൗസിൽ മൊയ്തു–-മറിയം ദമ്പതികളുടെ മകനായി 1952ൽ ജനനം.
കുറ്റ്യാടി എംഐ യുപി സ്‌കൂൾ‌, വട്ടോളി നാഷണൽ ഹൈസ്‌കൂൾ (1969), എസ്എസ്എംഒടിഎസ് തിരൂരങ്ങാടി എന്നിവിടങ്ങളിലായിരുന്നു വിദ്യാഭ്യാസം , ടിടിസി ബിരുദധാരിയാണ് (1969-71) .
കുറ്റ്യാടി എഐയുപി സ്കൂൾ റിട്ട.
അധ്യാപകനാണ്.
ഡിവൈഎഫ്ഐയുടെ ആദ്യകാല രൂപമായ കെഎസ്‌വൈഎഫിലൂടെയാണ്‌ രാഷ്‌ട്രീയത്തിൽ സജീവമായത്‌.
1986 ലെ മന്ത്രിമാരെ തെരുവിൽ തടയൽ സമരത്തിൽ പങ്കെടുത്ത് ജയിൽ വാസം അനുഭവിച്ചിട്ടുണ്ട്.
ജാനകിക്കാട് സമരം, പശുക്കടവ് വന സംരക്ഷണ സമരം, കാവിലുംപാറ ചീതെത്തുംകുളം വന സംരക്ഷണ സമരം, മരുതോങ്കര സെൻട്രൽ മുക്ക് കൈവശക്കാരുടെ സമരം എന്നിവക്ക് നേതൃത്വം നൽകിയതോടെ ജില്ലയിലെ സംഘടനാ രംഗത്ത് സജീവമായി.
വഹിച്ച സ്ഥാനങ്ങൾ കുറ്റ്യാടി  പഞ്ചായത്ത് പ്രസിഡന്റ്‌ (1988–-1995) കുറ്റ്യാടി  പഞ്ചായത്ത് അംഗം (1995–-2000), ജില്ലാ പഞ്ചായത്തംഗം (2000–- 2005) കോഴിക്കോട് ജില്ലാ പഞ്ചായത്ത് പ്രസിഡന്റ് (2005–-2010)‌ രാഷ്ട്രീയ പദവികൾ ആദ്യകാല അധ്യാപക സംഘടനയായ കെപിടിയുവിന്റെ സബ്‌ ജില്ലാ ഭാരവാഹി, ഡിവൈഎഫ്‌ഐ കോഴിക്കോട് ജില്ലാ പ്രസിഡന്റ്‌ സുരക്ഷാ പെയിൻ ആൻഡ്‌‌ പാലിയേറ്റീവ് ജില്ലാ ചെയർമാൻ കർഷക സംഘം സംസ്ഥാന കമ്മിറ്റി അംഗം, കർഷക സംഘം കോഴിക്കോട് ജില്ലാ പ്രസിഡന്റ്‌ സിപിഐഎം കോഴിക്കോട് ജില്ലാ കമ്മിറ്റി അംഗം സിപിഐഎം കോഴിക്കോട് ജില്ലാ സെക്രട്ടേറിയറ്റ് അംഗം അവലംബം
തേറമ്പിൽ രാമകൃഷ്ണൻ
മുൻ കേരള നിയമസഭ സ്പീക്കറും 1991 മുതൽ 2016 വരെ 25 വർഷം തൃശൂരിൽ നിന്ന് നിയമസഭാംഗവുമായിരുന്ന കേരളത്തിലെ മുതിർന്ന കോൺഗ്രസ് നേതാവാണ് 
അഡ്വ.
തേറമ്പിൽ രാമകൃഷ്ണൻ (ജനനം:03 ജൂൺ 1941) ജീവിതരേഖ
തൃശൂർ ജില്ലയിലെ കുറ്റൂരിൽ മേലൂട്ട് കൃഷ്ണമേനോൻ്റെയും നാണിക്കുട്ടിയമ്മയുടേയും മകനായി 1941 ജൂൺ 03ന് ജനിച്ചു.
ബി.എസ്.സി. ബി.എൽ ആണ് വിദ്യാഭ്യാസ യോഗ്യത.
തൃശൂർ ശ്രീ കേരളവർമ്മ കോളേജ്, എറണാകുളം ലോ കോളേജ് എന്നിവിടങ്ങളിൽ വിദ്യാഭ്യാസം പൂർത്തീകരിച്ച തേറമ്പിൽ രാമകൃഷ്ണൻ ഒരു അഭിഭാഷകൻ കൂടിയാണ് രാഷ്ട്രീയ ജീവിതം
വിദ്യാർത്ഥി സംഘടനയിൽ പ്രവർത്തിച്ചാണ് പൊതുരംഗ പ്രവേശനം.
പ്രധാന പദവികൾ 1958-1959 , 1959-1960 സെക്രട്ടറി , ചെയർമാൻ ശ്രീ കേരളവർമ്മ കോളേജ് തൃശൂർ 1967-1969 ജില്ലാ സെക്രട്ടറി അവിഭക്ത കോൺഗ്രസ് പാർട്ടി 1975-1984 എൻ.എസ്.എസ് ഡയറക്ടർ ബോർഡ് അംഗം 1978-1984 ജനറൽ സെക്രട്ടറി, നാഷണൽ ഡെമൊ.
പാർട്ടി (എൻ.ഡി.പി) 1984-1986 ചെയർമാൻ, നാഷണൽ ഡെമൊ.
പാർട്ടി  (എൻ.ഡി.പി) 1982, 1991, 1996, 2001, 2006, 2011 നിയമസഭാംഗം, തൃശൂർ 1995-1996, 2004-2006 സ്പീക്കർ, കേരള നിയമസഭ
മറ്റ് പദവികൾ 40 വർഷമായി കലാ-സാഹിത്യ-സാംസ്കാരിക സംഘടനകളിൽ അംഗമായി പ്രവർത്തിക്കുന്നു സെക്രട്ടറി, പബ്ലിക് ജില്ലാ ലൈബ്രറി തൃശൂർ ജനറൽ സെക്രട്ടറി, കേരള ബാർ ഫെഡറേഷൻ കേരള കാർഷിക സർവകലാശാല, കോഴിക്കോട് യൂണിവേഴ്‌സിറ്റി സെനറ്റ് അംഗം നിയമോപദേശകൻ വിവിധ ധനകാര്യ സ്ഥാപനങ്ങളിലും, ബാങ്കുകളിലും പ്രസിഡൻറ്, തൃശൂർ പ്രിൻറിംഗ് പബ്ലിഷിംഗ് സഹകരണ സൊസൈറ്റി (കൈരളി)
തേറമ്പിൽ രാമകൃഷ്ണൻ അഭിഭാഷകനും കേരളത്തിലെ ഒരു രാഷ്ട്രീയപ്രവർത്തകനുമാണ്.
കേരള നിയമസഭയിലേയ്ക്ക് ഇദ്ദേഹം 1982, 1991, 1996, 2001, 2006, 2011 എന്നീ വർഷങ്ങളിൽ തിരഞ്ഞെടുക്കപ്പെട്ടിട്ടുണ്ട്.
ഇദ്ദേഹം മുൻ നിയമസഭാ സ്പീക്കറുമായിരുന്നു (1995–96, 2004–2006 എന്നീ കാലയളവുകളിൽ).
കേരള പ്രദേശ് കോൺഗ്രസ് കമ്മിറ്റി എക്സിക്യൂട്ടീവിലും ഇദ്ദേഹം അംഗമാണ്.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 2011 തൃശ്ശൂർ നിയമസഭാമണ്ഡലം തേറമ്പിൽ രാമകൃഷ്ണൻ കോൺഗ്രസ് (ഐ.) , യു.ഡി.എഫ്. എൽ.ഡി.എഫ്. 2006 തൃശ്ശൂർ നിയമസഭാമണ്ഡലം തേറമ്പിൽ രാമകൃഷ്ണൻ കോൺഗ്രസ് (ഐ.) , യു.ഡി.എഫ്. എൽ.ഡി.എഫ്. 2001 തൃശ്ശൂർ നിയമസഭാമണ്ഡലം തേറമ്പിൽ രാമകൃഷ്ണൻ കോൺഗ്രസ് (ഐ.) , യു.ഡി.എഫ്. എൽ.ഡി.എഫ്. 1996 തൃശ്ശൂർ നിയമസഭാമണ്ഡലം തേറമ്പിൽ രാമകൃഷ്ണൻ കോൺഗ്രസ് (ഐ.) , യു.ഡി.എഫ്. എൽ.ഡി.എഫ്. 1991 തൃശ്ശൂർ നിയമസഭാമണ്ഡലം തേറമ്പിൽ രാമകൃഷ്ണൻ കോൺഗ്രസ് (ഐ.) , യു.ഡി.എഫ്. ഇ.
കെ. മേനോൻ എൽ.ഡി.എഫ്. 1987 തൃശ്ശൂർ നിയമസഭാമണ്ഡലം ഇ.
കെ. മേനോൻ സി.പി.എം. എൽ.ഡി.എഫ്. യു.ഡി.എഫ്. 1982 തൃശ്ശൂർ നിയമസഭാമണ്ഡലം തേറമ്പിൽ രാമകൃഷ്ണൻ എൻ.ഡി.പി. 1977 ചേർപ്പ് നിയമസഭാമണ്ഡലം തേറമ്പിൽ രാമകൃഷ്ണൻ എൻ.ഡി.പി. 1970 ഗുരുവായൂർ നിയമസഭാമണ്ഡലം തേറമ്പിൽ രാമകൃഷ്ണൻ സംഘടന കോൺഗ്രസ് അവലംബം
കെ.പി. കൃഷ്ണകുമാർ ഇംഗ്ലീഷ് വിലാസം https://ml.wikipedia.org/wiki/K.
P._Krishnakumar അമർ കുടീരത്തിലെ ടാഗോർ പ്രതിമ കെ.പി. കൃഷ്ണകുമാറിന്റെ പ്രശസ്ത ശിൽപ്പം ബോട്ട് മാൻ, കൊച്ചി-മുസിരിസ് ബിനലെയിലെ പ്രദർശനത്തിൽ നിന്ന്
അന്താരാഷ്ട്ര പ്രശസ്തനായ ശിൽപ്പിയും  ആധുനിക ഇന്ത്യൻ ചിത്രകലയിലെ റാഡിക്കൽ മൂവ്മെന്റിന് രൂപം കൊടുത്തവരിൽ പ്രധാനിയായിരുന്നു കെ.പി. കൃഷ്ണകുമാർ (മരണം : 26 ഡിസംബർ 1989).
ഈ കൂട്ടായ്മയുടെ ഭാഗമായി 1988ൽ കേരളത്തിലേക്ക് കൂടുമാറിയ കൃഷ്ണകുമാർ തൃപ്രയാറിലെ തന്റെ സ്റ്റുഡിയോ ഷെഡിൽ ആത്മഹത്യ ചെയ്തു.
കലയുടെ ജനകീയവൽക്കരണത്തിന് ശ്രമിച്ച കൃഷ്ണകുമാറിന്റെ  ശിൽപ്പങ്ങൾ കൊച്ചിയിൽ നടന്ന ആദ്യ ഇന്ത്യൻ ബിനാലെയുടെ ഭാഗമായി പെപ്പർ ഹൗസിലും ഡർബാർഹാളിലും പ്രദർശിപ്പിച്ചിരുന്നു.
പാലക്കാട് ജില്ലയിലെ പട്ടാമ്പിയിൽ ജനിച്ചു.
അമ്മാളുക്കുട്ടിയമ്മയാണ് കൃഷ്ണകുമാറിന്റെ അമ്മ.
പ്രശസ്ത കവി ഇടശ്ശേരി ഗോവിന്ദൻ നായരുടെ അനന്തരവനായിരുന്നു.
ശാന്തിനികേതനിൽ ശിൽപ്പകലാ പഠനം പൂർത്തിയാക്കിയ കൃഷ്ണകുമാർ,  ഇന്ത്യൻ കലാപ്രസ്ഥാന ചരിത്രത്തിൽ രേഖപ്പെടുത്തപ്പെട്ട, രണ്ടുവർഷം മാത്രം ആയുസ്സുണ്ടായ റാഡിക്കൽ മൂവ്മെന്റിന്റെ നട്ടെല്ലായിരുന്നു ഈ യുവശിൽപ്പി.
എഴുപതുകളിലെ തീക്ഷ്ണമായ സാമൂഹ്യ, രാഷ്ട്രീയ സാഹചര്യങ്ങളിൽ നിന്ന് ഉൾക്കൊണ്ട ഊർജ്ജവും, തിരുവനന്തപുരം ഫൈൻ ആർട്സ് കോളേജിലെ ആദ്യകാലബാച്ചുകാരനായിരിക്കെ ലഭിച്ച മികച്ച ശിക്ഷണവും കൈമുതലാക്കിയ ചിത്രകാരന്മാരും, ശില്പികളുമുൾപ്പടുന്ന ഒരു പറ്റം ചെറുപ്പക്കാരുടെ സംഘമായിരുന്നു കൃഷ്ണകുമാറും, ശില്പി കെ.രഘുനാഥനുമൊക്കെ മുന്നിൽ നിന്നു നയിച്ച റാഡിക്കൽ പ്രസ്ഥാനം.
അകാലത്തിൽ ജീവനൊടുക്കിയതോടെ ആധുനിക ലോകചിത്രകലയിലെ തന്നെ വഴിത്തിരിവെന്നു പറയാവുന്ന റാഡിക്കൽ പ്രസ്ഥാനം ശിഥിലമായിപ്പോയി.
റാഡിക്കൽ മൂവ്മെന്റ്
റാഡിക്കൽ ഇന്ത്യൻ പെയിൻറേഴ്സ് ആൻഡ് സ്കൾപ്ച്ചേഴ്സ് അസോസിയേഷൻറെ സ്ഥാപകരിൽ പ്രധാനിയായ കൃഷ്ണകുമാർ ആ കാലഘട്ടത്തിലെ രാഷ്ട്രീയത്തോടുള്ള പ്രതീകരണമായാണ് പ്രസ്ഥാനത്തെ നയിച്ചിരുന്നത്.
യന്ത്രങ്ങൾ, ചെടികൾ, മൃഗങ്ങൾ, സ്ത്രീകൾ, പരുഷൻമാർ, പ്രവിശ്യകളും  നഗരങ്ങളും അടങ്ങുന്ന പ്രദേശങ്ങൾ, സ്റ്റുഡിയോ- പ്രാദേശിക അകത്തളങ്ങൾ എന്നിവ ചേർന്ന ഒരു ലോകം പോലെയാണ് അദ്ദേഹത്തിൻറെ കലാസൃഷ്ടികൾ.
കല എല്ലാവർക്കും പ്രാപ്യമാക്കുന്നതിനായി അദ്ദേഹം പ്രയത്നിച്ചിരുന്നു.
അദ്ദേഹത്തിൻറെ മരണ ശേഷം സമൂലപരിഷ്കരണ വാദ പ്രസ്ഥാനമായ റാഡിക്കൽ പ്രസ്ഥാനം ശിഥിലമായി.
കലയെ വിൽപ്പനച്ചരക്കാക്കുന്നതിലുള്ള വിയോജിപ്പ് അദ്ദേഹത്തിൻറെ പ്രസ്ഥാനം പ്രകടിപ്പിച്ചിരുന്നു.
കൃഷ്ണകുമാറിൻറെ കേരള-ബറോഡ സംഘം  രാഷ്ടീയ,സൗന്ദര്യാത്മക പ്രശ്നങ്ങളിൽ ഇന്ത്യൻ കല യുക്തിസഹജമായ ഇടപെടൽ നടത്തേണ്ടിയിരുന്നതായി വാദിച്ചിട്ടുണ്ട്.
കൃഷ്ണകുമാർ ഉപയോഗിച്ചിരുന്ന  ആംഗ്യവിക്ഷേപങ്ങൾ  ആസ്വാകരെ കളിയാക്കുന്നതും ശിൽപസാന്നിധ്യത്തിലുള്ള വിശ്വസത്തിലേക്ക് വിരൽചൂണ്ടുന്നതുമായിരുന്നു.
കൃഷ്ണകുമാറിന്റെ കലാസൃഷ്ടികൾ സമകാലീന കലാകാരിയും കൊച്ചി-മുസിരിസ് ബിനാലെ 2018 ന്റെ ക്യൂറേറ്ററുമായ അനിതാ ദുബെയെ സ്വാധീനിച്ചിട്ടുണ്ട്.
അനിതയുടെ ക്യൂറേറ്റോറിയൽ കുറിപ്പിൽ കൃഷ്ണകുമാറിൻറെ ആദ്യകാല ശിൽപമായ ബോയ് ലിസണിംഗിനെക്കുറിച്ച് പരാമർശിച്ചിട്ടുണ്ട്.
ഇപ്പോൾ ഇത് നിലവിലില്ല.
പ്രശസ്ത ശിൽപ്പങ്ങൾ ബോട്ട്മാൻ മിഗ് 28 അവലംബം ↑ http://www.deshabhimani.com/newscontent.php?id=243034%5Bപ്രവർത്തിക്കാത്ത+കണ്ണി%5D ↑ http://lsgkerala.in/kuttippurampanchayat/history/%5Bപ്രവർത്തിക്കാത്ത+കണ്ണി%5D അധിക വായനക്ക് പുറം കണ്ണികൾ K. P. Krishnakumar എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ശിൽപ്പി കൃഷ്ണകുമാറിന് ബിനാലെയുടെ ഓർമപ്പൂക്കൾ
കെ.പി. കോസലരാമദാസ് ഇംഗ്ലീഷ് വിലാസം https://ml.wikipedia.org/wiki/K.
P._Kosala_ramadas കെ.പി. കോസലരാമദാസ്
മൂന്നാം കേരള നിയമ സഭയിലെ സാമാജികനും തിരുവനന്തപുരം മുൻ മേയറുമായിരുന്നു കെ.പി. കോസലരാമദാസ് (26 നവംബർ 1928 - 3 ജൂൺ 2013).
നക്സൽ പ്രസ്ഥാനത്തോട് ആഭിമുഖ്യം പുലർത്തി നിയമസഭാംഗത്വം രാജിവച്ചു.
കെ.പി. ദാസിന്റെ മകനായി തിരുവനന്തപുരത്ത് ജനിച്ചു.
അവിഭക്ത കമ്യൂണിസ്റ്റ് പാർടിയുടെ ആദ്യകാലപ്രവർത്തകനായ കോസല രാമദാസ് സിപിഐ എം രൂപീകരണത്തോടെ അതിന്റെ സജീവ പ്രവർത്തകനായി.
1952 മുതൽ പതിനാറ് വർഷത്തോളം തിരുവനന്തപുരം കോർപറേഷൻ കൗൺസിലറായിരുന്നു.
1967 ൽ മേയറായി.
സി.പി.ഐ.എം സ്ഥാനാർത്ഥിയായി 1967 ൽ ആറ്റിങ്ങലിൽ നിന്ന്  വക്കം പുരുഷോത്തമനെ പരാജയപ്പെടുത്തി എം.എൽ.എ ആയി  തെരഞ്ഞെടുക്കപ്പെട്ടു.
പാർലമെന്ററി സംവിധാനത്തോടുള്ള വിരക്തിയിൽ 18 മാസം മാത്രം നീണ്ട നിയമസഭാംഗത്വവും സി.പി.ഐ.എം ആലുവ സംസ്ഥാന സമ്മേളനത്തോടെ പാർട്ടി അംഗത്വവും ഉപേക്ഷിച്ചു.
സി.പി.ഐ.എമ്മിൽനിന്ന് പുറത്തായതിന് ശേഷം ചാരുമജുംദാറിന്റെ ന നക്സലൈറ്റ് പ്രസ്ഥാനത്തോട് ആഭിമുഖ്യം പുലർത്തി.
അടിയന്തരാവസ്ഥ കാലത്ത് അറസ്റ്റ് ചെയ്യപ്പെട്ടു.
വയനാട് നടന്ന ആക്ഷനുകളിൽ വിയോജിപ്പ് പ്രകടിപ്പിച്ച് നക്സൽ ബന്ധം ഉപേക്ഷിച്ചു.
പിന്നീട് ട്രേഡ് യൂണിയൻ രംഗത്തു ശ്രദ്ധ കേന്ദ്രീകരിച്ചു.
ദീർഘകാലം കെ.എസ്.ആർ.ടി.സി , കെ.എസ്.ഇ.
ബി എന്നിവയിലെ യൂണിയനുകളുടെ പ്രസിഡന്റായിരുന്നു.
ഇന്ത്യാ - ചൈനാ സൌഹൃദ സംഘത്തിന്റെ മുഖ്യസംഘാടകനും അഖിലേന്ത്യാ പ്രസിഡന്റുമായിരുന്നു.
നിരവധി തവണ ചൈന സന്ദർശിച്ചു.
കേരള ട്രേഡ്‌ യൂണിയൻ സെന്റർ (കെ.റ്റി.യു.സി) സ്ഥാപിച്ച് പ്രവർത്തിച്ചു.
അവലംബം ↑ http://www.niyamasabha.org/codes/members/m297.htm ↑ ↑ ↑ {{ cite news }} : Check date values in: | accessdate= and | date= ( help )
കെ.പി. രാഘവപ്പൊതുവാൾ ഇംഗ്ലീഷ് വിലാസം https://ml.wikipedia.org/wiki/K.
_Raghava_Poduval
മൂന്നാം കേരള നിയമ സഭയിലെ അംഗവും സി.പി.എം. നേതാവുമായിരുന്നു കെ.പി. രാഘവ പൊതുവാൾ (15  ജൂൺ 1928 - 18 ഒക്ടോബർ 2012).
കൊടക്കൽ ഗോവിന്ദൻ നായരുടെയും കൊളങ്ങര പുതിയവീട്ടിൽ ലക്ഷ്മിയമ്മയുടെയും മകനായി ജനിച്ചു.
മദ്രാസ് ലോകോളേജിൽനിന്ന് 1954ൽ നിയമബിരുദം നേടി.
1955ൽ പ്രാക്ടീസ് ആരംഭിച്ച പൊതുവാൾ പാർടി നിർദ്ദേശപ്രകാരം പാട്ടക്കുടിയാന്മാർക്കും കമ്യൂണിസ്റ്റുകാർക്കുംവേണ്ടിയാണ് കോടതിയിൽ ഹാജരായത്.
1965ലും 67ലും തളിപ്പറമ്പ് മണ്ഡലത്തിൽനിന്ന് നിയമസഭയിലേക്ക് തെരഞ്ഞെടുക്കപ്പെട്ടു.
1947ൽ കമ്യൂണിസ്റ്റ്പാർടി അംഗമായി.
1964ൽ പാർടി പിളർന്നപ്പോൾ സിപിഐ എമ്മിൽ ഉറച്ചുനിന്നു.
1982ൽ അഖിലേന്ത്യാ ലോയേഴ്സ് യൂണിയൻ സെക്രട്ടറിയായ അദ്ദേഹം 2000മുതൽ ദേശീയ വൈസ് പ്രസിഡന്റായിരുന്നു.
പുരസ്കാരം ഐ.എ.ഇ.
ഡബ്ല്യു.പി. അവാർഡ് തിക്കുറിശ്ശി സ്മാരക പുരസ്‌കാരം അവലംബം ↑ http://www.niyamasabha.org/codes/members/m530.htm ↑
കെ.പി. ഹരിദാസ് ഇംഗ്ലീഷ് വിലാസം https://ml.wikipedia.org/wiki/K.
താക്കോൽദ്വാര ശസ്ത്രക്രിയാരംഗത്തെ  പ്രമുഖ ഡോക്ടർമാരിലൊരാളാണ് കേരളീയനായ ഡോ. കെ. പി. ഹരിദാസ് .
തിരുവനന്തപുരം ലോർഡ്സ് ആശുപത്രി ചെയർമാനാണ്.
കോഴിക്കോട് മെഡിക്കൽ കോളേജിൽ ശസ്ത്രക്രിയ വിഭാഗം അധ്യാപകനായി സേവനമാരംഭിച്ചു.
ഇംഗ്ലണ്ടിൽനിന്ന് ഉന്നത വിദ്യാഭ്യാസം നേടിയ അദ്ദേഹം പിന്നീട് സർക്കാർ സർവീസിൽനിന്ന് സ്വയം വിരമിച്ചു.
കേരളത്തിലെ ആദ്യ കരൾ ശസ്ത്രക്രിയയും താക്കോൽദ്വാര ശസ്ത്രക്രിയയും ഉൾപ്പെടെ നടന്നത് ഡോ. കെ പി ഹരിദാസിന്റെ നേതൃത്വത്തിലായിരുന്നു.
ആരോഗ്യരംഗത്തെ മികച്ച പ്രവർത്തനങ്ങളെ മുൻനിർത്തി ബ്രിട്ടീഷ് പാർലമെന്റിന്റേതുൾപ്പെടെ നിരവധി പുരസ്കാരങ്ങൾ ലഭിച്ചിട്ടുണ്ട്.
പുരസ്കാരങ്ങൾ പത്മശ്രീ (2014) അവലംബം ↑ ↑ പുറത്തേക്കുള്ള കണ്ണികൾ
കെ.പി.ആർ. ഗോപാലൻ ഇംഗ്ലീഷ് വിലാസം https://ml.wikipedia.org/wiki/K.
P.R._Gopalan
വടക്കേമലബാറിലെ ഒരു പ്രമുഖ സ്വാതന്ത്ര്യസമരസേനാനിയും, കമ്മ്യൂണിസ്റ്റു് നേതാവുമായിരുന്നു കുന്നത്ത് പുതിയവീട്ടിൽ രാമപുരത്ത് ഗോപാലൻ എന്ന കെ.പി.ആർ ഗോപാലൻ .
ഒന്നാം കേരള നിയമസഭയിൽ മാടായി നിയോജകമണ്ഡലത്തെ (സി.പി.ഐ.) ഇദ്ദേഹം നിയമ സഭയിൽ പ്രതിനിധീകരിച്ചു.
മൂന്നാം കേരള നിയമസഭയിൽ തലശ്ശേരിയിൽ നിന്നാണ് സി.പി.എം. പ്രതിനിധിയായി ഗോപാലൻ കേരള നിയമസഭയിലേക്കെത്തിയത്.
1940-ലെ മൊറാഴ സമരത്തെ തുടർന്നു് ബ്രിട്ടീഷു് ഭരണകൂടം തൂക്കിക്കൊല്ലാൻ വിധിച്ചു.
ഗാന്ധിജിയടക്കം ഇടപെട്ടതിനെ തുടർന്നു് ശിക്ഷ ഒഴിവാക്കി.
1937-ൽ രൂപംകൊണ്ട അഖില മലബാർ കർഷക സഘത്തിന്റെ പ്രധാന സംഘാടകനായിരുന്നു.
മലബാർ ജില്ലാ ബോർഡംഗം (1939), കെ.പി.സി.സി. അംഗം (1937-40), 1946 മുതൽ സി.പി.ഐ. സംസ്ഥാന അംഗം, എന്നീ നിലകളിലും ഇദ്ദേഹം പ്രവർത്തിച്ചു.
1948-51 വരെ ജയിൽ വാസം അനുഭവിച്ചിട്ടുണ്ട്.
കേളപ്പനൊപ്പം ഉപ്പുസത്യാഗ്രഹത്തിലും പങ്കെടുത്ത ഗോപാലൻ കോൺഗ്രസ്സ് സോഷ്യലിസ്റ്റ് പാർട്ടിയുടെ രൂപീകരണത്തിൽ പ്രധാന പങ്ക് വഹിച്ചിരുന്നു.
1964-67 കാലഘട്ടത്തിൽ ദേശാഭിമാനിയുടെ മാനേജിംഗ് എഡിറ്ററായിരുന്നു.
1909 ജൂൺ ഒന്നിന് കണ്ണൂരിലെ കല്യാശ്ശേരിയിലാണ് കുന്നത്ത് പുതിയവീട്ടിൽ രാമപുരത്ത് ഗോപാലൻ എന്ന കെ.പി.ആർ.ഗോപാലൻ ജനിച്ചത്.
പിതാവ് ഏറമ്പാല രയരപ്പൻ നായനാർ, മാതാവ് കുന്നത്ത് പുതിയവീട്ടിൽ പാട്ടിയമ്മ.
സ്വാതന്ത്ര്യസമരസേനാനിയും കമ്മ്യൂണിസ്റ്റ് നേതാവുമായിരുന്ന കെ.പി.ആർ. രയരപ്പനും സ്പോർട്സ് മാധ്യമപ്രവർത്തകനായിരുന്ന കെ.പി.ആർ. കൃഷ്ണനും അദ്ദേഹത്തിന്റെ അനുജന്മാരായിരുന്നു.
കല്യാശ്ശേരി ഹയർ എലിമെന്ററി സ്കൂളിലായിരുന്നു പ്രാഥമിക വിദ്യാഭ്യാസം.
രജിസ്ട്രേഷൻ വകുപ്പിൽ ഗുമസ്തനായിട്ടായിരുന്നു ആദ്യ ഉദ്യോഗം.
കല്യാശ്ശേരി ഹയർ എലിമെന്ററി സ്കൂളിൽ പഠിക്കാൻ വന്ന ഒരു ഹരിജൻ ബാലനെ സവർണ്ണർ ചേർന്ന് തല്ലിയോടിച്ചു.
ഈ ബാലനെ തിരികെ സ്കൂളിൽ പ്രവേശിപ്പിക്കുവാൻ വേണ്ടി വലിയൊരു പ്രക്ഷോഭം തന്നെ നടക്കുകയുണ്ടായി.
ഗോപാലൻ പൊതുരംഗത്തേക്ക് പ്രവേശിക്കുന്നത് ഈ പ്രക്ഷോഭത്തിൽ പങ്കെടുത്തുകൊണ്ടാണ്.
ഗാന്ധിജിയുടെ മലബാർ സന്ദർശനവും, പയ്യന്നൂരിൽ നടന്ന കോൺഗ്രസ്സിന്റെ സമ്മേളനവും ഗോപാലനെ ദേശീയപ്രസ്ഥാനത്തിലേക്ക് കൂടുതൽ അടുപ്പിച്ചു.
കോൺഗ്രസ്സിന്റെ ലഖ്നൗ സമ്മേളനപ്രകാരം സ്വാതന്ത്ര്യദിനമായി പ്രഖ്യാപിക്കപ്പെട്ട 1930 ജനുവരി 26ന് കല്യാശ്ശേരിയിൽ ഗോപാലന്റെ നേതൃത്വത്തിൽ പതാക ഉയർത്തുകയുണ്ടായി.
കല്യാശ്ശേരിയിൽ പോലീസിന്റെ നിരോധനഉത്തരവു ലംഘിച്ച് പൊതുസമ്മേളനം നടത്തി അറസ്റ്റിലായി.
ജയിലിൽ നിന്നും പുറത്തു വന്ന ഉടനെ കോഴിക്കോട്ട് എത്തി നിയമലംഘനപ്രസ്ഥാനത്തിൽ ചേർന്നു.
വീണ്ടും ജയിൽവാസമനുഷ്ഠിക്കേണ്ടി വന്നു.
ജയിലിൽവെച്ചു പരിചയപ്പെട്ട ദേശീയവിപ്ലവകാരികളുമായുള്ള സഹവാസം സ്വാതന്ത്ര്യ ലബ്ധിക്കായി കോൺഗ്രസ്സ് പിന്തുടരുന്നതിൽ നിന്നും വ്യത്യസ്തമായ മറ്റൊരു മാർഗ്ഗത്തെക്കുറിച്ച് മറ്റു പലരേയും പോലെ ഗോപാലനും ചിന്തിക്കാൻ തുടങ്ങി.
കേരളത്തിൽ കോൺഗ്രസ്സ് സോഷ്യലിസ്റ്റ് പാർട്ടി നിലവിൽ വന്നപ്പോൾ അതിൽ അംഗമായി ചേർന്നു.
അതിനു മുമ്പ് സമാനചിന്താഗതി വച്ചു പുലർത്തിയിരുന്നു ഒന്നു രണ്ട് സംഘടനകളിലും ഗോപാലൻ പ്രവർത്തിച്ചിരുന്നു.
എ.കെ.ഗോപാലന്റെ നേതൃത്വത്തിൽ മദിരാശിയിലേക്കു പോയ പട്ടിണിജാഥയുടെ സംഘാടകരിൽ പ്രമുഖനായിരുന്നു കെ.പി.ആർ.ഗോപാലൻ.
ബക്കളത്ത് നടന്ന പത്താം രാഷ്ട്രീയസമ്മേളനത്തിന്റെ ആദ്യാവസനാക്കരനായിരുന്നു ഗോപാലൻ.
ഇതിനു മുമ്പ് കർഷകരെ ജന്മിമാരുടെ ചൂഷണത്തിൽ നിന്നും മോചിപ്പിക്കാനായി രൂപംകൊണ്ട കൊളച്ചേരി കർഷകസംഘത്തിന്റെ പ്രവർത്തകനായിരുന്നു.
കൊളച്ചേരി കർഷകസംഘം പിന്നീട് അഖില മലബാർ സംഘമായി വളർന്നപ്പോഴും അതിന്റെ മുൻ നിരയിൽ ഗോപാലനുണ്ടായിരുന്നു.
കേരളത്തിൽ കമ്മ്യൂണിസ്റ്റ് പാർട്ടി രൂപീകൃതമായ പാറപ്പുറം സമ്മേളനത്തിൽ കെ.പി.ആറും പങ്കെടുത്തിരുന്നു.
കമ്മ്യൂണിസ്റ്റ് പാർട്ടി രൂപംകൊണ്ടതിനു തൊട്ടുപുറകേ പാർട്ടിയുടെ നേതൃത്വത്തിൽ സംഘടിപ്പിച്ച പ്രതിഷേധ ദിനത്തെ പോലീസ് സായുധമായി തന്നെ നേരിട്ടു.
മട്ടന്നൂരും, മൊറാഴയിലും വെടിവെപ്പുണ്ടായി.
മൊറാഴയിൽ പോലീസ് ഇൻസ്പെക്ടറായിരുന്ന കുട്ടികൃഷ്ണമേനോൻ മരണമടഞ്ഞു.
കേസ് ചാർജ്ജ് ചെയ്യപ്പെട്ട 33 പ്രതികളിൽ ഒന്നാം പ്രതി കെ.പി.ആർ ഗോപാലനായിരുന്നു.
ഒളിവിൽ കഴിഞ്ഞുവെങ്കിലും ഏതാനും മാസങ്ങൾക്കകം പോലീസ് പിടിയിലായി.
സെഷൻസ് കോടതി ഏഴു വർഷം തടവിനുശിക്ഷിച്ചെങ്കിലും, സർക്കാരിന്റെ അപ്പീലിന്മേൽ ഹൈക്കോടതി വധശിക്ഷയാക്കി ഉയർത്തി.
നെഹ്രുവിനേപ്പോലുള്ള ദേശീയ നേതാക്കൾ വരെ ഇടപെട്ടു, പിന്നീട് വധശിക്ഷ  കഠിനതടവാക്കി മാറ്റുകയും, 1946 ൽ അദ്ദേഹം ജയിൽ മോചിതനാവുകയും ചെയ്തു.
ഒന്നാമത്തെ പൊതുതിരഞ്ഞെടുപ്പിൽ മാടായി നിയോജകമണ്ഡലത്തിൽ നിന്നും വിജയിച്ചു നിയമസഭയിലെത്തി.
1967 ൽ തലശ്ശേരി മണ്ഡലത്തെ പ്രതിനിധീകരിച്ച് വീണ്ടും നിയമസഭയിലെത്തി.
1964 ൽ പാർട്ടി പിളർന്നപ്പോൾ സി.പി.ഐ.എമ്മിന്റെയൊപ്പം നിന്നു.
ദേശാഭിമാനി നേതൃത്വം സി.പി.ഐ(എം) ഏറ്റെടുത്തപ്പോൾ  അതിന്റെ മാനേജിംഗ് എഡിറ്ററായി പ്രവർത്തിച്ചു.
1968 ൽ പാർട്ടി വിട്ട് വിവിധ കമ്മ്യൂണിസ്റ്റ് പാർട്ടികൾ രൂപീകരിച്ചു.
ഈ സമയത്ത് ജനകോടി എന്നൊരു വാരിക ആരംഭിക്കുകയുണ്ടായി.
ജീവിതാവസാനം വരേയും കമ്മ്യൂണിസ്റ്റായി തന്നെ ജീവിച്ചു.
ഭാര്യ വയക്കര പടന്നക്കോട്ട് കോമളവല്ലി.
1997 ഓഗസ്റ്റ് 5-ന്  കെ.പി.ആർ. അന്തരിച്ചു.
കെ.പി.എ.സി. മംഗളൻ ഇംഗ്ലീഷ് വിലാസം https://ml.wikipedia.org/wiki/K.
P.A.C._Mangalan
2021ലെ  കേരള സംഗീത  നാടക അക്കാദമി പുരസ്കാരം ലഭിച്ച കലാകാരനാണ്  കെ.പി.എ.സി. മംഗളൻ.
കൊല്ലം സരിതയുടെ കായംകുളം കൊച്ചുണ്ണി എന്ന നാടകത്തിലൂടെ അഭിനയ രംഗത്തേക്കു വന്നു.
ഓച്ചിറ നാടകരംഗത്തിന്റെ  ഭരണം.
ചങ്ങനാശ്ശേരി ഗീതയുടെ സാക്ഷി, മോഹം, ദൗത്യം കെ.പി.എ.സി.യുടെ രജനി, മുക്കുവനും ഭൂതവും, സൂത്രധാരൻ, ജീവപര്യന്തം, കൊല്ലം അരീനയുടെ അടിമ, പൂഞ്ഞാർ നവധാരയുടെ തീരം കാശ്മീരം ദേവഗാന്ധാരം, ഓച്ചിറനിളയുടെ ആട്ടവിളക്ക് അണയുമ്പോൾ, ബാലഗോപാലന്റെ അമ്മ.
കെ.പി.സി.സി. സാഹിതിയുടെ മറക്കാൻ മറന്ന രാത്രി, കായംകുളം ദേവകമ്മ്യൂണിക്കേഷന്റെ ചാറ്റൽ മഴയത്ത്, ഇമ്മിണി വല്യ ഒന്ന്,കൊച്ചിൻ ചന്ദ്രകാന്തയുടെ അന്നം   തുടങ്ങി  ഒട്ടനവധി വേദികളിൽ അഭിനയിച്ചു.
പുരസ്കാരങ്ങൾ കേരള സംഗീത  നാടക അക്കാദമി പുരസ്കാരം (2021) അവലംബം ↑
കെ.ബി. മേനോൻ ഇംഗ്ലീഷ് വിലാസം https://ml.wikipedia.org/wiki/K.
B._Menon
സ്വാതന്ത്ര്യ സമര സേനാനിയും വടകരയിൽ നിന്നുള്ള ആദ്യ പാർലമെന്റംഗവുമായിരുന്നു കോന്നാനാത്ത് ബാലകൃഷ്ണ മേനോൻ എന്ന ഡോ. കെ.ബി. മേനോൻ (18 ജൂൺ 1897 - 6 സെപ്റ്റംബർ 1967).
മുൻസിഫായിരുന്ന കോഴിക്കോട് വെങ്ങാലിൽ രാമമേനോന്റെ മകനായി 1897–ൽ ജനിച്ചു.
ബോംബെ സർവകലാശാലയിൽ നിന്ന് ബിരുദം നേടി.
ഹൈദരബാദ് നൈസാം കോളജിൽ ജോലിയായെങ്കിലും രാജിവച്ച് സ്കോഷർഷിപ്പോടെ അമേരിക്കയിലെ കലിഫോർണിയാ സർവകലാശാലയിൽ ഉപരിപഠനത്തിന് പോയി.
പിഎച്ച്ഡി നേടി.
ഹാർവഡ് യൂണിവേഴ്സിറ്റിയിൽ അധ്യാപകനായി.
ഉപരിപഠനത്തിനായി അവിടെയെത്തിയ ജയപ്രകാശ് നാരായണനുമായി സൗഹൃദമായി.
രാജ്യത്തിന്റെ സ്വാതന്ത്ര്യത്തിന് വേണ്ടി പ്രവർത്തിക്കാൻ തീരുമാനിച്ച് ജോലി ഉപേക്ഷിച്ച് ഇന്ത്യയിലേക്ക് മടങ്ങി.
സ്വാതന്ത്യ്രസമരത്തിൽ പങ്കെടുത്തു പീഡനം അനുഭവിക്കുന്നവരെ സഹായിക്കുകയെന്ന ലക്ഷ്യത്തോടെ നെഹ്റു സ്ഥാപിച്ച സിവിൽ ലിബർട്ടീസ് യൂണിയൻ എന്ന സംഘടനയുടെ ജനറൽ
സെക്രട്ടറിയായി.
നാട്ടുരാജ്യ പ്രജാസമ്മേളനത്തിന്റെ ഓഫിസ് 1941ൽ വാർധയിലേക്കു മാറ്റിയതിനെത്തുടർന്ന് മേനോൻ വാർധയിലെ ഗാന്ധി ആശ്രമത്തിൽ അന്തേവാസിയായി.
ഗാന്ധിജിയുമായി അടുത്ത ബന്ധം സ്ഥാപിച്ചു.
1942ലെ ക്വിറ്റ് ഇന്ത്യാ സമരപ്രഖ്യാപനത്തോടെ കേരളത്തിൽ തിരിച്ചെത്തി.